༈དྲི་བ་བཅུ་པ།  འཁོར་བ་སྤྱིའི་སྡུག་བསྔལ་བསྒོམ་པ་ལ།  སྡུག་བསྔལ་བརྒྱད་བསྒོམ་པ།  སྡུག་བསྔལ་དྲུག་བསྒོམ་པ།  སྡུག་བསྔལ་གསུམ་བསྒོམ་པ་ལ་སོགས་ཞིབ་པར་བསྒོམ་ན་བསྒོམ་ལུགས་ཇི་ལྟར་ཡོད་ཟེར་བ་ལ་སྡུག་བསྔལ་བརྒྱད་ནི།  སྐྱེ་བ།  རྒ་བ།  ན་བ།  འཆི་བ།  དགྲ་སྡང་བ་དང་འཕྲད་པ།  གཉེན་སྡུག་པ་དང་བྲལ་བ།  འདོད་པ་བཙལ་ཀྱང་མི་རྙེད་པ།  མི་འདོད་པ་ཐོག་ཏུ་བབས་པ་སྟེ་བརྒྱད་དང་།  དགྲ་གཉེན་ལ་ངེས་པ་མེད་པ་ངོམས་མི་ཤེས་པ།  ལུས་རྟེན་གྲངས་མེད་དོར་བ།  མངལ་སྒོ་གྲངས་མེད་པ་འགྲིམས་པས་ཡང་དང་ཡང་དུ་ཉིང་(༥)མཚམས་སྦྱོར་བ།  མཐོ་དམའ་མ་ངེས་པ།  ཤི་བའི་ཚེ་གྲོགས་མེད་གཅིག་པུར་འགྲོ་དགོས་པ་སྟེ་དྲུག། སྡུག་བསྔལ་གྱི་སྡུག་བསྔལ།  འགྱུར་བའི་སྡུག་བསྔལ།  ཁྱབ་པ་འདུ་བྱེད་ཀྱི་སྡུག་བསྔལ་གསུམ་བསྒོམ་དགོས་པ་ཡིན་མོད།  ཞིབ་པར་བསྒོམ་ཚུལ།  ལམ་རིམ་ཆེ་ཆུང་ནས་བཤད་པས་འདིར་འདྲི་མ་དགོས།